钦定古今图书集成/明伦汇编/氏族典/第332卷 > 刘遐
## 钦定古今图书集成/明伦汇编/氏族典/第332卷 > 刘遐

按《晋书刘遐传》，“遐字正长，广平易阳人也。性果毅，便
弓马。值天下大乱，遐为坞主，每击贼，率壮士陷坚摧
锋。冀州刺史邵续深器之，以女妻焉。遐间道遣使受
元帝节度，朝廷嘉之。建武初，为下邳内史。周抚以彭
城叛，石勒遣骑授之，诏遐领彭城内史。抚败，徙临淮
太守。太宁初，移屯泗口。王含反，以功封泉陵公，迁散”
骑常侍，假节、代王邃镇淮阴。咸和元年卒。子肇袭爵，
官至散骑常侍。肇卒，子举嗣。卒，子遵之嗣。卒，子伯龄
嗣。宋受禅，国除